Sardaar Gabbar Singh script took two-and-a-half years: Pawan Kalyan
'సర్ధార్' స్క్రిప్ట్‌కి రెండున్నరేళ్లు పట్టింది -పవన్
సర్ధార్ గబ్బర్ సింగ్ సినిమా. పవర్ స్టార్ ఫ్యాన్స్‌ని ఎప్పటినుంచో ఊరిస్తూ వచ్చిన ఈ సినిమా ఎట్టకేలకి ఈ శుక్రవారం ప్రపంచవ్యాప్తంగా రిలీజైంది.
TNN | Updated:
Apr 8, 2016, 05:46PM IST
సర్ధార్ గబ్బర్ సింగ్ సినిమా. పవర్ స్టార్ ఫ్యాన్స్‌ని ఎప్పటినుంచో ఊరిస్తూ వచ్చిన ఈ సినిమా ఎట్టకేలకి ఈ శుక్రవారం ప్రపంచవ్యాప్తంగా రిలీజైంది. పవన్ నటించిన ఓ సినిమా హిందీ వెర్షన్‌లోనూ రిలీజవడం ఇదే మొదటిసారి. అయితే హిందీ మార్కెట్‌లో అడుగుపెట్టడానికి పవన్‌కి ఇంత సమయం ఎందుకు పట్టింది అనే ప్రశ్నకి స్పందిస్తూ... ''అసలు తాను హీరో అవుతాననే అనుకోలేదు. తన దృష్టి ఎంతసేపూ డైరెక్షన్ మీదే వుండింది. కానీ విధి నన్ను హీరోని చేసింది. అటువంటప్పుడు ఇక నేను హిందీలోకి ప్రవేశించాలని ఎలా అనుకుంటాను. ఈ సినిమా హిందీ వెర్షన్ కూడా అలా అనుకోకుండా జరిగిందే'' అని చెప్పుకొచ్చాడు పవన్. సర్ధార్ గబ్బర్ సింగ్ సినిమా గురించి చెబుతూ.. ఈ కథ, స్క్రీన్ ప్లేని డెవలప్ చేయడం కోసం తాను రెండున్నరేళ్లు శ్రమించాను అని తెలిపాడు. తన సినిమా ద్వారా ఆడియెన్స్‌కి ఏదో ఓ సందేశం ఇవ్వాలని భావించాను. సినిమాలోని ప్రతీ పాట, ప్రతీ సన్నివేశం ఆడియెన్స్‌కి ఓ మంచి అభిప్రాయాన్ని కలిగించేలా వుండాలని అని భావించాను అంటూ సర్ధార్ మేకింగ్ వెనుకున్న తన ఐడియాలజీని పంచుకున్నాడు పవన్.